РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број:06-2/112-21

1. април 2021. године

Б е о г р а д

ЗАПИСНИК 26. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 1. АПРИЛА 2021. ГОДИНЕ

Седница је почела у 9,30 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Никола Јоловић, Оливера Пешић, Соња Влаховић, Горан Ковачевић, Бобан Бирманчевић, Братимир Васиљевић, Владимир Маринковић, Золтан Пек и Милорад Мијатовић.

Седници су присуствовали и: Миленка Субић (заменик члана Одбора Зорана Бојанића), Снежана Петровић (заменик члана Одбора Ане Чарапић), Угљеша Марковић (заменик члана Одбора Душана Бајатовића) и Марина Мирковић (заменик члана Одбора Љиљане Кузмановић Вујаковић).

Седници нису присуствовали чланови Одбора: Душко Тарбук и Војислав Вујић, као ни њихови заменици.

Седници је присуствовао и народни посланик Зоран Томић.

Седници су присуствовали и Бранислав Недимовић, министар пољопривреде, шумарства и водопривреде и Снежана Лакичевић и Петар Коровић, помоћници директора Републичког завода за статистику.

На предлог председника Одбора, Одбор је, једногласно (11 је гласало „за“), утврдио следећи:

Д н е в н и р е д

1. Разматрање Предлога закона о изменама Закона о попису становништва, домаћинстава и станова 2021. године, који је поднела Влада (број 011-412/21 од 12. марта 2021.године), у појединостима.

**ПРВА ТАЧКА ДНЕВНОГ РЕДА: Разматрање Предлога закона о изменама Закона о попису становништва, домаћинстава и станова 2021. године, који је поднела Влада (број 011-412/21 од 12. марта 2021.године), у појединостима**

Одбор је једногласно (13 гласова „за“) прихватио следеће амандмане:

- на назив Предлога закона, са исправком, који је поднео народни посланик Ђорђе Тодоровић;

* на члан 3, који је поднео народни посланик Ђорђе Тодоровић.

Одбор је једногласно (15 гласова „за“) одлучио да поднесе:

- амандман којим се испред члана 1. Предлога закона о изменама Закона о попису становништва, домаћинстава и станова 2021. године додаје нови члан,

- амандман на члан 1.

- амандман на члан 2. и

- амандман на члан 5. Предлога закона.

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

I

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама Закона о попису становништва, домаћинстава и станова 2021. године.

Одбор је одлучио да предложи Народној скупштини да **прихвати** следеће амандмане:

- на назив Предлога закона, са исправком, који је поднео народни посланик Ђорђе Тодоровић;

* на члан 3, који је поднео народни посланик Ђорђе Тодоровић.

Представник предлагача закона је на седници Одбора прихватио амандман на назив Предлога закона, са исправком, који је поднео народни посланик Ђорђе Тодоровић.

II

Одбор је на основу члана 157. став 6. и члана 161. став 1. Пословника Народне скупштине поднео амандман којим се испред члана 1. Предлога закона о изменама Закона о попису становништва, домаћинстава и станова 2021. године додаје нови члан, амандман на члан 1, амандман на члан 2. и амандман на члан 5. Предлога закона.

АМАНДМАН I

У Предлогу закона о изменама Закона о попису становништва, домаћинстава и станова 2021. године испред члана 1. додаје се нови члан који гласи:

„У члану 1. Закона о попису становништва, домаћинстава и станова 2021. године

(„Службени гласник РС“, број 9/20) број: „2021.“ замењује се бројем: „2022.“.“

О б р а з л о ж е њ е

Глобална криза изазвана пандемијом COVID-19 је проузроковала климу неизвесности у којој није могуће спровести квалитетан и безбедан попис у планираном термину. Имајући у виду неизвесну епидемиолошку ситуацију и опасност од ширења заразне болести током спровођења пописних радњи неопходно је реализацију Пописа одложити.

АМАНДМАН II

Члан 1. Предлога закона мења се и гласи:

„ У члану 3. став 1. речи: „30. априла 2021.године“ замењују се речима: „31. октобра 2022. године“.

У ставу 3. речи: „31. марта 2021. године“ замењују се речима: „30. септембра 2022. године“.“.

О б р а з л о ж е њ е

Амандманом на члан 1. Предлога закона којим се врше измене члана 3. ст. 1. и 3. Закона о попису становништва, домаћинстава и станова 2021. године, прописано је да се пописивање и контрола квалитета података прикупљених Пописом спроводе према стању на дан 31. марта 2021. године. Имајући у виду да се у предвиђеном року не могу спровести предвиђене радње, предлаже се померање рока, што проузрокује повратно дејство наведене одредбе, с обзиром на ситуацију која је изазвана глобалном кризом у вези пандемије COVID-19. Глобална криза изазвана пандемијом COVID-19 је проузроковала климу неизвесности у којој није могуће спровести квалитетан и безбедан попис у планираном термину. Имајући у виду неизвесну епидемиолошку ситуацију и опасност од ширења заразне болести током спровођења пописних радњи неопходно је реализацију Пописа одложити.

АМАНДМАН III

Члан 2. Предлога закона мења се и гласи:

„ У члану 26. став 3. речи: „30. априла 2021. године“ замењују се речима: „31. октобра 2022. године“.“

О б р а з л о ж е њ е

Глобална криза изазвана пандемијом COVID-19 је проузроковала климу неизвесности у којој није могуће спровести квалитетан и безбедан попис у планираном термину. Имајући у виду неизвесну епидемиолошку ситуацију и опасност од ширења заразне болести током спровођења пописних радњи неопходно је реализацију Пописа одложити.

АМАНДМАН IV

Члан 5. Предлога закона мења се и гласи:

„ У члану 37. речи: „30. априла 2021. године“ замењују се речима: „31. октобра 2022. године“.“

О б р а з л о ж е њ е

Глобална криза изазвана пандемијом COVID-19 је проузроковала климу неизвесности у којој није могуће спровести квалитетан и безбедан попис у планираном термину. Имајући у виду неизвесну епидемиолошку ситуацију и опасност од ширења заразне болести током спровођења пописних радњи неопходно је реализацију Пописа одложити.

Представник предлагача закона је на седници Одбора прихватио амандмане Одбора.

За известиоца Одбора на седници Народне скупштине одређенa је др Александра Томић, председник Одбора.

Седница је завршена у 9,45 часова.

Седница је тонски снимана.

СЕКРЕТАР ОДБОРА ПРЕДСЕДНИК

Тијана Игњатовић др Александра Томић